སྤོས་མཆོད་ལུགས་དང་མཆོད་པའི་ཕན་ཡོན་གྱི་སྨོན་ལམ་དབང་གི་རྒྱལ་པོ།
༄༅།  ། སྤོས་མཆོད་ལུགས་དང་མཆོད་པའི་ཕན་ཡོན་གྱི་
སྨོན་ལམ་དབང་གི་རྒྱལ་པོ།  ༄༅༅།  ། རྗེ་སངས་རྒྱས་བྱང་སེམས་བདེན་པའི་མཐུས།  ། སྤོས་རྒྱལ་བ་མཉེས་པའི་ཉེར་སྤྱོད་དང་།  ། དཔལ་འདོད་ཡོན་ལྔ་དང་རིན་ཆེན་བདུན།  ། ཡོངས་ནམ་མཁའ་གང་བས་མཆོད་པར་གྱུར།  ། འདིས་བླ་མ་སངས་རྒྱས་བྱང་སེམས་མཆོད།  ། རྒྱུད་ཚུལ་ཁྲིམས་འཆལ་སོགས་དྲི་ངན་དང་།  ། དྲི་མི་ཞིམ་པ་དང་སྨད་པའི་རིགས།  ། ལས་ངན་པའི་ཚོགས་རྣམས་དག་གྱུར་ཅིག། ཨ་ཨཱཿཧཱུཾ།  བཛྲ་སྥ་ར་ཎ་ཁཾ།  ཞིང་རྒྱལ་བ་རྒྱལ་སྲས་བཀའ་སྡོད་བཅས།  ། ཀུན་ཤངས་ཀྱི་དབང་པོར་དྲི་ཞིམ་བྱུང་།  ། ཐུགས་ཤིན་སྦྱངས་རྒྱལ་བའི་ཏིང་འཛིན་འབར།  ། ཡོངས་ཆོ་འཕྲུལ་གསུམ་གྱིས་འགྲོ་དོན་མཛད།  ཨ་དྷཱུ་པེ་ཨཱ་ཧཱུཾ།  སྤོས་དཀོན་མཆོག་སྤྱན་སྔར་ཕུལ་བ་ཡིས།  ། གང་ཡུངས་འབྲུ་ཙམ་ཞིག་བདུག་བྱས་ན།  ། དེ་བསོད་གནས་སྐབས་ཀྱི་ཕན་ཡོན་ནམས་ལྡན་ཞིང་ཕྱོགས་ཀུན་རྒྱུ།  ། ནད་མེད་པར་གྱུར་ཅིང་བློ་གྲོས་བརྟན།  ། བག་ཡོད་པ་ཐོབ་ལ་མྱ་ངན་འདུལ།  ། ཀུན་དགའ་བར་བྱེད་ཅིང་ཡིད་དུ་འོང་།  ། མཐུ་ཆེན་པོ་ཐོབ་ཅིང་མཁས་པ་དང་།  ། སའི་བདག་པོ་དག་དང་འཁོར་ལོས་བསྒྱུར།  ། མགོན་རྒྱལ་བ་བཀུར་སྟིས་མཉེས་པར་བྱེད།  ། ལུས་གསེར་མདོག་མཐར་ཐུག་གི་ཕན་ཡོན་མཚན་གྱིས་བརྒྱན་པ་དང་།  ། གནས་ཀུན་ཏུ་ཡིད་འོང་དྲི་ལྡན་འཐོབ།  ། གསུང་བདེན་པ་བདག་ལ་དེང་འདིར་ཤོག། ཅེས་པ་ཡང་དཀའ་བཅུ་སྤོས་འཛིན་པས་བསྐུལ་བ་ལྟར་བདག་ལམ་བྲག་བླ་མས་མདོ་སྡེའི་ཚིག་ལ་བརྟེན་ནས།  གང་ཤེས་སྨྲས་པ་ཡིན།  དེ་དག་ཀྱང་མཚོན་པ་ཙམ་ཡིན་གྱི་ཚད་བཟུང་ག་ལ་ཡོད།  རྒྱུ་མཚན་ཅིའི་ཕྱིར་ན་སངས་རྒྱས་རྣམས་ཡོན་ཏན་ནམ་མཁའ་དང་མཉམ་པ་ལ།  དེ་ལ་མཆོད་པའི་ཕན་ཡོན་ཡང་ནམ་མཁའ་དང་མཉམ་དགོས་པས་སོ།  ། དོན་དེ་འདྲ་ལ་དགོངས་ནས་གང་གང་རྒྱལ་བ་མཆོད་བྱེད་པ།  ། དེ་དེས་བསོད་ནམས་སངས་རྒྱས་ཀྱི།  ། ཡོན་ཏན་ཡངས་པ་དང་མཚུངས་པ།  ། ཐོབ་ཅེས་མདོ་སྡེ་དག་ལ་གསུངས།  ། ཞེས་གསུངས།  ཟང་ཟིང་གི་མཆོད་པ་ལ་དེ་འདྲ་ཡིན་ན།  འོ་ན་དཀོན་མཆོག་ལ་སྐྱབས་སུ་འགྲོ་བའི་མུ་ནས་དཀོན་མཆོག་མཉེས་པའི་ཕྱིར་དུ་སྡིག་པ་སྤོང་བ་སྣ་རེ་རེའི་ཕན་ཡོན་ཅི་འདྲ་ཡོད་པ་བྱེད།  དེ་ལ་སྒྲུབ་པའི་མཆོད་པ་ཟེར།  དེ་བཞིན་དུ་ཆོས་ལ་སློབ་གཉེར་བྱེད་པ་ཚོ་ལ་སྒྲུབ་པའི་མཆོད་པ་ཟེར།  སྐུ་ཚེ་རིང་།  མ་ནོར་ཞིག། འདམ་མ་ཉེས་ཤིག། མངྒ་ལཾ། །  ། །